[image: Paveikslėlis, kuriame yra tekstas, Šriftas, Elektrinė mėlyna spalva, ekrano kopija

Dirbtinio intelekto sugeneruotas turinys gali būti neteisingas.][image: Paveikslėlis, kuriame yra tekstas, Šriftas, logotipas, Grafika

Dirbtinio intelekto sugeneruotas turinys gali būti neteisingas.][image: ]
Birštono gimnazijoje vyksta gamtos mokslų laboratorijos įrengimo darbai 

Dalyvavimas programoje „Tūkstantmečio mokyklos I“ suteikė Birštono gimnazijai galimybę įgyvendinant programos pažangos planą įrengti 5–8 ir I–IV klasių mokiniams skirtą gamtos mokslų laboratoriją. Laboratorija suteiks galimybę mokiniams plačiau ir giliau atlikti fizikos, chemijos, biologijos praktines eksperimentines veiklas ir tyrimus, šių dalykų teorines žinias pritaikyti praktiškai, giliau suprasti gamtos mokslus, jų dėsnius. Per patyrimines veiklas ugdymo procesas mokiniams tampa įdomesnis ir patrauklesnis, nes tuo pačiu ugdomas ir jų kūrybiškumas, visuminis pasaulio suvokimas, visuomeniškumas, darnaus vystymosi nuostatos. Tikimasi, kad pagerės ir mokinių gamtos mokslų dalykų pasiekimai. 
Vykdant gamtos mokslų laboratorijos įrengimo darbus jau atlikti kai kurie remonto darbai, reikalingi tam, kad patalpos būtų pritaikytos specifinėms laboratorijos veikloms. Taip pat jau įsigyti ir sumontuoti gamtos mokslų laboratorijai pritaikyti baldai. Prieš kelias dienas pasirašyta ir sutartis dėl šiuolaikiškų, laboratoriniams eksperimentams vykdyti reikalingų priemonių bei įrangos įsigijimo. Pristačius priemones laboratorija pradės veikti pilnu pajėgumu.
Primename, kad nuo 2023 m. gimnazijoje veikia Mažoji gamtos mokslų laboratorija, skirta 1–4 klasių mokiniams, kuri buvo įrengta projekto „Kokybės krepšelis“ lėšomis.

